ᱫᱤᱯᱤᱠᱟ ᱠᱩᱢᱟᱨᱤ

ᱫᱤᱯᱤᱠᱟ ᱠᱩᱢᱟᱨᱤ (ᱡᱚᱱᱚᱢ ᱺ ᱑᱓ ᱡᱩᱱ ᱑᱙᱙᱔) ᱢᱤᱫ ᱥᱤᱧᱚᱛᱤᱭᱟᱹ ᱯᱨᱚᱯᱷᱮᱥᱤᱣᱱᱟᱞ ᱵᱮᱡᱷᱟᱛᱩᱧ ᱠᱩᱲᱤ ᱠᱟᱱᱟᱭ ᱾ ᱱᱤᱛᱚᱜ ᱡᱮᱜᱮᱫ ᱨᱤᱱᱤᱡ ᱱᱚᱢᱵᱚᱨ ᱑ ᱴᱷᱟᱶ ᱨᱮ ᱢᱮᱱᱟᱭᱟ, ᱱᱚᱶᱟ ᱵᱮᱡᱷᱟ ᱛᱩᱧ ᱨᱮᱭᱟᱜ ᱦᱮᱯᱨᱟᱣ ᱨᱮ ᱵᱷᱟᱜᱽ ᱮ ᱦᱟᱛᱟᱣᱟ ᱾ ᱩᱱᱤᱫᱚ ᱒᱐᱑᱐ ᱡᱟᱹᱛᱤᱭᱟᱹᱨᱤ ᱢᱚᱱᱰᱚᱞ ᱮᱱᱮᱡ ᱨᱮ ᱛᱤᱨᱞᱟᱹ ᱮᱠᱷᱞᱟ ᱨᱮ ᱥᱚᱱᱟ ᱢᱮᱰᱟᱞ ᱡᱤᱛᱠᱟᱹᱨ ᱞᱮᱜᱼᱟ ᱾ ᱩᱱᱤ ᱫᱚ ᱰᱚᱞᱟ ᱵᱚᱱᱟᱨᱡᱤ ᱟᱨ ᱵᱚᱢᱵᱮᱞᱟ ᱫᱮᱵᱤ ᱥᱟᱞᱟᱜ ᱛᱤᱨᱛᱟᱹ ᱫᱚᱞ ᱨᱤᱠᱚᱨᱵᱷ ᱮᱵᱮᱸᱴ ᱨᱮᱦᱚᱸ ᱚᱱᱟ ᱦᱮᱯᱨᱟᱣ ᱨᱮ ᱥᱚᱱᱟ ᱢᱮᱰᱟᱞ ᱡᱤᱛᱠᱟᱹᱨ ᱠᱮᱜᱼᱟ ᱾ ᱩᱱᱤ ᱜᱮ ᱡᱮᱜᱮᱛ ᱠᱟᱯ ᱨᱮᱱᱟᱜ ᱯᱮᱭᱟ ᱤᱥᱴᱮᱡᱽ ᱠᱷᱚᱱ ᱫᱚ ᱵᱟᱨᱭᱟ ᱨᱮ ᱥᱚᱱᱟ ᱢᱮᱰᱟᱞ ᱡᱤᱛᱟᱹᱣ ᱟᱠᱟᱱᱟ ᱼ ᱢᱤᱫᱴᱟᱹᱝ ᱜᱣᱟᱴᱮᱢᱟᱞᱟ ᱨᱮ ᱟᱨ ᱮᱴᱟᱜᱟᱜ ᱫᱚ ᱯᱮᱨᱤᱥ ᱨᱮ ᱾ ᱱᱤᱭᱟᱹ ᱯᱨᱚᱥᱮᱥ ᱨᱮ ᱩᱱᱤᱫᱚ ᱯᱮᱨᱤᱥ ᱡᱮᱜᱮᱛ ᱠᱟᱯ ᱨᱮ ᱟᱨᱮ ᱥᱮᱨᱢᱟ ᱛᱟᱭᱚᱢ ᱱᱚᱢᱵᱚᱨ ᱢᱤᱫ ᱨᱮᱸᱠᱤᱝ ᱦᱚᱸ ᱧᱟᱢ ᱠᱮᱜᱼᱟ ᱾ ᱫᱤᱯᱤᱠᱟ ᱠᱩᱢᱟᱨᱤ ᱫᱚ ᱵᱷᱮᱡᱟ ᱛᱩᱧ ᱡᱮᱜᱮᱛ ᱠᱟᱯ ᱤᱥᱴᱮᱡᱽ ᱑ ᱨᱮ ᱮᱠᱷᱞᱟ ᱥᱚᱱᱟ ᱢᱮᱰᱟᱞ ᱡᱤᱛᱠᱟᱹᱨ ᱠᱮᱜᱼᱟ ᱾ ᱫᱤᱯᱤᱠᱟ ᱠᱩᱢᱟᱨᱤ ᱜᱮ ᱯᱷᱟᱭᱱᱮᱞ ᱨᱮ ᱢᱮᱠᱥᱤᱠᱚ ᱕-᱑ ᱠᱷᱚᱱ ᱦᱟᱨᱟᱣ ᱠᱟᱛᱮ ᱯᱮᱨᱤᱥ ᱨᱮ ᱥᱚᱱᱟ ᱢᱮᱰᱟᱞ ᱡᱤᱛᱠᱟᱹᱨ ᱠᱮᱜᱼᱟ ᱾

ᱠᱩᱢᱟᱨᱤ ᱪᱮ ᱞᱚᱱᱰᱚᱱ ᱨᱮ ᱒᱐᱑᱒ ᱥᱟᱞ ᱥᱤᱛᱩᱝ (ᱥᱟᱢᱢᱟᱨ) ᱚᱞᱤᱝᱯᱤᱠ ᱨᱮ ᱠᱣᱟᱞᱤᱯᱷᱟᱭ ᱟᱠᱟᱫᱟ ᱾ ᱡᱟᱦᱟᱸᱭ ᱫᱚ ᱩᱱᱤ ᱛᱤᱨᱛᱟᱹ ᱯᱮᱨᱥᱚᱱᱟᱞ ᱟᱨ ᱛᱤᱨᱛᱟᱹ ᱫᱚᱞ ᱮᱵᱮᱸᱴ ᱨᱮ ᱯᱟᱨᱴᱤᱥᱤᱯᱟᱴᱮᱰ ᱠᱮᱫᱮᱭᱟ ᱠᱚ, ᱟᱨ ᱛᱟᱭᱚᱢ ᱛᱮᱫᱚ ᱘ (ᱤᱨᱟᱹᱞ) ᱴᱷᱟᱶ ᱨᱮ ᱢᱮᱱᱟᱭᱟ ᱾

ᱱᱩᱭ ᱫᱚ ᱒᱐᱑᱒ ᱥᱟᱞ ᱨᱮ ᱥᱤᱧᱚᱛ ᱨᱤᱱᱤᱡ ᱯᱟᱨᱥᱮᱛ (ᱫᱤᱥᱚᱢ ᱜᱚᱢᱠᱮ) ᱯᱨᱚᱬᱚᱵᱽ ᱢᱩᱠᱷᱟᱨᱡᱤ ᱫᱟᱨᱟᱭᱛᱮ ᱚᱨᱡᱩᱱ ᱥᱤᱨᱯᱟᱹ (ᱟᱣᱟᱨᱰ), ᱥᱤᱧᱚᱛ ᱨᱮᱭᱟᱜ ᱮᱴᱟᱜ ᱪᱮᱛᱟᱱ ᱮᱱᱮᱡ ᱟᱣᱟᱨᱰ ᱠᱷᱚᱱ ᱥᱟᱨᱦᱟᱣ ᱪᱟᱞ ᱟᱫᱮᱭᱟ ᱾

ᱠᱟᱨᱤᱭᱟᱨ
ᱫᱤᱯᱤᱠᱟ ᱫᱚ ᱵᱮᱡᱷᱟᱛᱩᱧ ᱨᱮ ᱯᱩᱭᱞᱩ ᱵᱟᱨ ᱒᱐᱐᱕ ᱨᱮ ᱧᱟᱢ ᱞᱮᱜᱼᱟ ᱛᱚᱵᱮ ᱩᱱᱤ ᱫᱚ ᱯᱩᱭᱞᱩ ᱫᱷᱟᱣ ᱚᱨᱡᱩᱱ ᱵᱮᱡᱷᱟᱛᱩᱧ ᱮᱠᱟᱰᱮᱢᱤ ᱥᱮᱞᱮᱫ ᱮᱱᱟ ᱾ ᱱᱚᱣᱟ ᱮᱠᱟᱰᱮᱢᱤ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱟᱨᱡᱩᱱ ᱢᱩᱸᱰᱟᱹ ᱭᱤᱡ ᱜᱟᱛᱮ ᱢᱤᱨᱟ ᱢᱩᱸᱰᱟᱹ ᱪᱮ ᱠᱷᱚᱨᱥᱚᱶᱟ ᱨᱮ ᱮᱛᱚᱦᱚᱵ ᱞᱮᱜᱼᱟ ᱾ ᱵᱮᱡᱷᱟᱛᱩᱧ ᱨᱮ ᱩᱱᱤᱫᱚ ᱯᱨᱚᱯᱷᱮᱥᱱᱟᱞ ᱠᱟᱨᱤᱭᱟᱨ ᱨᱮᱭᱟᱜ ᱮᱛᱚᱦᱚᱵ ᱒᱐᱐᱖ ᱥᱟᱞᱮ ᱦᱩᱭᱮᱱᱟ ᱟᱨ ᱩᱱᱤᱫᱚ ᱴᱟᱴᱟ ᱵᱮᱡᱷᱟᱛᱩᱧ ᱮᱠᱟᱰᱮᱢᱤ ᱥᱮᱞᱮᱫ ᱮᱱᱟ ᱾ ᱩᱱᱤᱫᱚ ᱚᱱᱰᱮ ᱵᱮᱡᱷᱟᱛᱩᱧ ᱨᱮᱭᱟᱜ ᱵᱮᱴᱤᱝ ᱮ ᱪᱮᱫ ᱠᱮᱫᱼᱟ ᱾ ᱱᱚᱣᱟ ᱭᱩᱣᱟ ᱵᱮᱡᱷᱟᱛᱩᱧ ᱫᱚ ᱒᱐᱐᱖ ᱥᱟᱞ ᱨᱮ ᱢᱮᱨᱤᱫᱟ ᱢᱮᱠᱥᱤᱠᱳ ᱨᱮ ᱟᱭᱚᱡᱤᱛ (ᱦᱮᱞᱰ) ᱡᱮᱜᱮᱫ ᱪᱮᱢᱯᱤᱭᱚᱱᱥᱤᱯ ᱨᱮ ᱠᱟᱢᱯᱟᱩᱸᱴ ᱤᱠᱞᱟ ᱦᱮᱯᱨᱟᱣ ᱨᱮ ᱥᱚᱱᱟ (ᱜᱚᱞᱰ) ᱢᱮᱰᱟᱞ ᱦᱟᱥᱤᱞ ᱠᱮᱫᱼᱟ
᱾ ᱩᱱᱤᱫᱚ ᱚᱱᱠᱟ ᱪᱮᱠᱟ ᱠᱟᱛᱮ ᱫᱚᱥᱟᱨ ᱥᱤᱧᱚᱛᱤᱭᱟᱹ ᱛᱟᱦᱮᱸ ᱠᱟᱱᱟᱭ ᱾ ᱱᱚᱰᱮ ᱠᱷᱚᱱ ᱮᱦᱚᱵ ᱦᱩᱭᱮᱱᱟ ᱪᱟᱞᱟᱣ ᱟᱨ ᱩᱱᱤᱫᱚ ᱡᱮᱜᱮᱫ ᱨᱤᱱᱤᱡ ᱱᱚᱢᱵᱚᱨ ᱢᱤᱫ ᱵᱮᱡᱷᱟᱛᱩᱧ ᱨᱮᱭᱟᱜ ᱢᱮᱰᱟᱞ ᱦᱟᱥᱤᱞ ᱠᱮᱫᱼᱟ ᱾ ᱡᱚᱛᱚ ᱮᱦᱚᱵ ᱒᱐᱐᱙ ᱥᱟᱞ ᱨᱮ ᱢᱚᱛᱮ ᱑᱕ ᱥᱟᱞ ᱨᱤᱱᱤᱡ ᱫᱤᱯᱤᱠᱟ ᱫᱚ ᱟᱢᱮᱨᱤᱠᱟ ᱨᱮ ᱦᱩᱭᱮᱱᱟ ᱑᱑ ᱟᱱᱟᱜ ᱭᱩᱛᱷ ᱵᱮᱡᱷᱟᱛᱩᱧ ᱪᱮᱢᱯᱤᱭᱚᱱᱥᱤᱯ ᱡᱤᱛᱠᱟᱹᱨ ᱠᱟᱛᱮ ᱟᱡᱟᱜ ᱟᱴᱮᱱᱰᱮᱸᱠ ᱱᱚᱣᱟ ᱞᱟᱦᱟ ᱠᱮᱫᱼᱟ ᱾ ᱟᱨᱦᱚᱸ ᱒᱐᱑᱐ ᱥᱟᱞ ᱨᱮ ᱮᱥᱤᱭᱟᱱ ᱮᱱᱮᱡ ᱨᱮ ᱯᱮᱣᱴᱟᱨ ᱦᱟᱥᱤᱞ ᱠᱮᱫᱼᱟ ᱾ ᱚᱱᱟ ᱛᱟᱭᱚᱢ ᱱᱚᱣᱟ ᱥᱮᱨᱢᱟ ᱜᱮ ᱠᱚᱢᱚᱱᱣᱮᱞᱛᱷ ᱮᱱᱮᱡ ᱨᱮ ᱛᱤᱨᱞᱟᱹ ᱤᱠᱷᱞᱟ ᱟᱨ ᱫᱚᱞ (ᱴᱤᱢ) ᱥᱟᱞᱟᱜ ᱵᱟᱨᱭᱟ ᱥᱚᱱᱟ ᱦᱟᱥᱤᱞ ᱠᱮᱫᱼᱟ ᱾ ᱠᱚᱢᱚᱱᱣᱮᱞᱛᱷ ᱮᱱᱮᱡ ᱒᱐᱑᱐ ᱥᱟᱞ ᱨᱮ ᱩᱱᱤᱫᱚ ᱢᱚᱛᱮ ᱯᱳᱨᱥᱚᱱᱟᱞ ᱦᱮᱯᱨᱟᱣ ᱨᱮ ᱥᱚᱱᱟ ᱡᱤᱛᱠᱟᱹᱨ, ᱱᱩᱭ ᱛᱤᱨᱞᱟᱹ ᱫᱚ ᱨᱤᱠᱟᱨᱣ ᱴᱤᱢ (ᱫᱚᱞ) ᱦᱚᱸ ᱥᱚᱱᱟ ᱧᱟᱢ ᱠᱮᱫᱼᱟ ᱾  
ᱥᱤᱧᱚᱛᱤᱭᱟᱹ ᱛᱮᱨᱟᱝᱫᱟᱡᱤ ᱨᱮᱭᱟᱜ ᱱᱟᱜᱟᱢ ᱨᱮ ᱥᱟᱞ ᱒᱐᱑᱐ ᱨᱮᱭᱟᱜ ᱡᱟᱦᱟᱸ ᱡᱟᱦᱟᱸ ᱪᱟᱨᱪᱟ ᱦᱩᱭᱩᱜ, ᱱᱚᱣᱟ ᱫᱤᱥᱚᱢ ᱨᱮᱭᱟᱜ ᱨᱤᱠᱚᱨᱵᱷ ᱵᱮᱡᱷᱟᱛᱩᱧ ᱫᱤᱯᱤᱠᱟ ᱟᱜ ᱜᱚᱞᱰᱮᱱ ᱯᱮᱥ ᱨᱮᱭᱟᱜ ᱞᱟᱹᱜᱤᱫ ᱪᱮᱫᱚᱜ ᱦᱩᱭᱩᱜᱼᱟ ᱾ ᱟᱨᱦᱚᱸ ᱤᱥᱛᱟᱢᱵᱩᱞ ᱨᱮ ᱒᱐᱑᱑ ᱨᱮ ᱟᱨ ᱴᱚᱠᱭᱚ ᱨᱮ ᱒᱐᱑᱒ ᱨᱮ ᱤᱠᱞᱟ ᱮᱱᱮᱡ ᱨᱮ ᱥᱤᱞᱣᱟᱨ ᱢᱮᱰᱟᱞ ᱡᱤᱛᱠᱮᱨ ᱨᱤᱱᱟ ᱾ ᱚᱱᱟ ᱞᱮᱠᱟ ᱢᱤᱫᱴᱤᱡᱼᱢᱤᱫᱴᱤᱡ ᱠᱟᱛᱮ ᱩᱱᱤ ᱡᱤᱛᱠᱟᱹᱨ ᱨᱮᱭᱟᱜ ᱮ ᱦᱟᱥᱤᱞ ᱠᱮᱫᱼᱟ ᱾ ᱚᱱᱟ ᱞᱟᱹᱜᱤᱫ ᱚᱨᱡᱩᱱ ᱟᱣᱟᱨᱰ ᱮᱢᱟᱫᱮᱭᱟ ᱾ ᱱᱮᱦᱟᱹᱞᱤ ᱜᱮ ᱫᱤᱥᱚᱢ ᱜᱚᱢᱠᱮ ᱯᱨᱚᱬᱚᱵᱽ ᱢᱩᱠᱷᱟᱨᱡᱤ ᱫᱤᱯᱤᱠᱟ ᱠᱮ ᱢᱟᱺᱱ ᱥᱟᱨᱦᱟᱣ ᱮ ᱪᱟᱞ ᱟᱫᱮᱭᱟ ᱾ ᱫᱤᱯᱤᱠᱟ ᱫᱚ ᱒᱐᱐᱖ ᱥᱟᱞᱮ ᱨᱮ ᱴᱟᱴᱟ ᱮᱠᱟᱰᱮᱢᱤ ᱨᱮ ᱤᱱᱩᱝ ᱮ ᱥᱮᱱᱚᱜ ᱠᱟᱱ ᱛᱟᱦᱮᱸᱫ ᱟᱨ ᱚᱱᱟ ᱨᱮᱱᱟᱜ ᱯᱮ ᱥᱮᱨᱢᱟ ᱛᱟᱭᱚᱢ ᱭᱩᱛᱷ ᱪᱟᱢᱯᱤᱭᱚᱱ ᱮ ᱡᱤᱛᱟᱠᱹᱟᱨ ᱥᱮᱱ ᱛᱟᱦᱮᱸᱫ ᱾

ᱥᱤᱨᱯᱷᱟᱹ ᱠᱚ

ᱥᱟᱞᱥᱤᱨᱯᱷᱟᱹᱱᱚᱴ᱒᱐᱑᱒ᱚᱨᱡᱩᱱ ᱥᱤᱨᱯᱷᱟᱹ᱒᱐᱑᱔FICCI ᱥᱮᱨᱢᱟ ᱨᱮᱱᱟᱜ ᱠᱷᱮᱞᱚᱱᱰᱤᱭᱟᱹ ᱥᱤᱨᱯᱷᱟᱹ᱒᱐᱑᱖ᱯᱚᱫᱽᱢᱚ ᱥᱨᱤ᱒᱐᱑᱗ᱭᱩᱝ ᱵᱮᱡᱷᱟᱛᱩᱧ ᱟᱣᱟᱨᱰ Felicitated by Vogue

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:᱑᱙᱙᱔ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱨᱟᱺᱪᱤ ᱨᱤᱱ ᱦᱚᱲ
ᱛᱷᱚᱠ:ᱨᱟᱺᱪᱤ ᱦᱚᱱᱚᱛ ᱨᱤᱱ ᱦᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱤᱱ ᱠᱷᱮᱞᱚᱸᱰᱤᱭᱟᱹ ᱛᱤᱨᱞᱟᱹ ᱠᱚ
ᱛᱷᱚᱠ:ᱠᱷᱮᱞᱚᱸᱰᱤᱭᱟᱹ
ᱛᱷᱚᱠ:ᱥᱤᱧᱚᱛᱤᱭᱟᱹ ᱠᱷᱮᱞᱚᱸᱰᱤᱭᱟᱹ